proti nemu postupovala finančná polícia. Týmto vyhlásením reagoval J. Majský, majiteľ Sipox Holding, na vyjadrenie prvého viceprezidenta Policajného zboru Imricha Angyala. Ten včera pre TASR oznámil, že finančná polícia predložila vyšterovateľovi návrh na začatie trestného stíhania pre podozrenie z trestného činu krátenia dane a sociálnych dávok voči konateľom dvoch sesterských firiem Sipoxu Holding, pričom medzi konateľmi je aj Jozef Majský. "Napriek uverejnenému obvineniu z podozrenia, som nebol požiadaný ani o podanie vysvetlenia," uvádza sa v stanovisku J. Majského. Ten sa proti zverejneným obvineniam hodlá brániť. "Nestrpím svojvôľu a porušovanie zákonov, pretože zásada prezumpcie neviny prikazuje zdržanlivosť v uverejňovaní údajov o údajnej trestnej činnosti naplňujúcej skutkovú podstatu niektorých trestných činov skôr, ako došlo k rozhodnutiam príslušných orgánov v súlade so zákonom," povedal Majský. Za nezákonný považuje podnikateľ Majský postup viceprezidenta I. Angyala, TA SR, ako aj médií, ktoré správu TA SR prevzali do svojho spravodajstva.
Najdôležitejšie správy z východu Slovenska čítajte na Korzar.sme.sk.